stanford-oval/wikipedia huggingface dataset:
עוד יהיה לי
הערות שוליים

↑  מרגלית צנעני - עוד יהיה לי, יוטיוב, 2 בספטמבר 2014
↑  Discogs, Margalit Tzanani = מרגלית צנעני* – מנטה
↑  המצעד השבועי של רשת ג' מתאריך 1 באוגוסט 1989, פזמונט
↑  עוד יהיה לי מרגול ומירי מסיקה, יוטיוב, 5 בדצמבר 2020
1 2 3  עפר גביש-אירועי זמר, יום אחד אולי אפרוש כנפיים, סיפורי שיר, באתר עפר גביש - אירועי זמר
↑  בית אבי חי | סיפורים במונו: הפמיניזם של מרגלית צנעני הקדים את זמנו, באתר bac.org.il
1 2  שיר של יום - בדרכי החיים, באתר CallText
1 2  עוד יהיה לי - יוסמיוסיק, באתר yosmusic.com, ‏2011-01-04
↑  מרגלית צנעני - עוד יהיה לי 2012, יוטיוב, 20 בינואר 2012
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
זיכרי

הזִיכְּרִי (בערבית: ذكري), הם חברי זרם באסלאם שמתגוררים במחוז מקראן שבבלוצ'יסטן. הזרם קם במהלך המאה ה-15 כאשר מייסדו הכריז את עצמו כמהדי. הזרם הזיכרי הוא זרם משני באסלאם בכלל ובכת ספציפית זאת בפרט. מרבית מאמיניו מרוכזים בדרום מחוז בלוצ'יסטן, וחלקם בפקיסטן ובאיראן.
האמונה הזיכרית

מקור השם זיכרי בא מהמילה הערבית "דִ'קְר" (ערבית: ذكر, או "זיקר" בפרסית) שהיא מילה לתיאור האל בקוראן, ומשמשת בין היתר ככינוי לזרם הסופי באסלאם. האמונה מבוססת על משנתו של המהדי בן המאה ה-15 - סעיד מוחמד ג'אנפורי.
האמונה הזיכרית > עיקרי האמונה

הזיכרים נוהגים להתפלל, בדומה למרבית המוסלמים, חמש פעמים ביום. התפילה מתקיימת בקבוצות ובעת התפילה פניהם מכוונים למכה. תוכן התפילה, הנקרא "זיקר", שונה במקצת מתוכנה של התפילה הנפוצה. הזרם הזיכרי קרוב מאוד לאסלאם הסוני ודבק בקוראן לפי מצוות המהדי.
האמונה הזיכרית > מצוות החאג'

מאמיני הזרם הזיכרי אינם מקיימים את מצוות החאג' בדומה לאחיהם המוסלמים. במקום זאת הם מבצעים סוג של צלינות הנקרא זיארה. המקום הקדוש להם, שם הם מבצעים את הזיארה, הוא מקדש זיכרי שנקרא "קוה-א-מוראד" (בפרסית: كوه مراد. פירוש השם הוא "הר התשוקה"), ונמצא בעיר טורבאט שבפקיסטן.
המצווה מתקיימת אחת לשנה, בלילה ה-27 לצום הרמדאן.
בלוצ'יסטן

מרבית האוכלוסייה הזיכרית בעולם מרוכזת במחוז בלוצ'יסטן. הם מהווים את רוב האוכלוסייה בחבל הארץ גוואדר, וישנן קהילות זיכריות גדולות במחוז הפקיסטני סינד', בעיר קראצ'י ובמזרח איראן. לאחר מהומות של שנת 2014 זיכרים רבים עזבו את האזור.
הערות שוליים

↑  Muhammad Akbar Notezai, Who are the Zikris?, The Friday Times - Naya Daur, ‏2016-09-29 (באנגלית אמריקאית)
גבריאל מרטינלי

גבריאל תאודורו מרטינלי סילבה (בפורטוגזית ברזילאית: Gabriel Martinelli; נולד ב-18 ביוני 2001) הוא כדורגלן ברזילאי, המשחק בעמדות החלוץ והקיצוני בארסנל מהפרמייר ליג ובנבחרת ברזיל.
קריירת מועדונים

מרטינלי נולד בגווארוליוס, סאו פאולו. הוא החל את הקריירה שלו בשנת 2010, כשהוא משחק בקבוצת הבת של קורינתיאנס. לאחר שהרשים במועדון ביצע את פריצת הדרך שלו ככדורגלן, הוחתם על ידי Ituano FC ב-2015. כבר אז נודע כי הוא תחת מעקב מצד מועדונים גדולים כמו מנצ'סטר יונייטד וברצלונה.
ב-4 בנובמבר 2017 חתם מרטינלי על חוזהו המקצועי הראשון במועדון עד אוקטובר 2022. מרטינלי ערך את הופעת הבכורה המקצועית שלו ב-17 במרץ שלאחר מכן, כשנכנס כמחליף בניצחון החוץ 2:1 כשהוא בן 16 שנים ותשעה חודשים בלבד, בכך הפך לשחקן הראשון שנולד במאה ה-21 שמשחק בקבוצה הבוגרת של המועדון.
ב-8 בספטמבר 2018, כבש את שער הבכורה שלו בניצחון 1–4 על קלובה אתלטיקו טבאו דה סרה, במסגרת הקופה פאוליסטה. סך הכל בעונת 2019 כבש מרטינלי שישה שערים.
קריירת מועדונים > ארסנל

ב-2 ביולי 2019 חתם על חוזה ארוך טווח בארסנל מהפרמייר ליג. מכיוון שהוא מחזיק גם בדרכון איטלקי, יכול היה לשחק מיד כיוון שאינו דרוש לויזה או להיתר עבודה בבריטניה. כבר במשחק הבכורה שלו כבש שער במשחק ההכנה לקראת עונת 2019/2020 מול קולורדו ראפידס בניצחון 3-0.
מרטינלי ערך את הופעת הבכורה שלו בפרמייר ליג ב-11 באוגוסט 2019 בניצחון 0–1 על ניוקאסל יונייטד, כשעלה כמחליף בדקה ה-84 במקומו של הנריך מחיתריאן.
ב-24 בספטמבר כבש מרטינלי שער ראשון במשחק תחרותי בניצחון 0–5 על נוטינגהאם פורסט במסגרת גביע הליגה. ההופעה שלו זכתה לשבחים ממאמנו אונאי אמרי: "הוא היה רעב וחיכה להזדמנות לעזור לנו. הוא צנוע מאוד, הוא נלחם. אמרתי לו שאם תהיה לו קצת סבלנות לחכות להזדמנות שלו, זה ישתלם לו, והנה, הוא עשה את זה, הגיע לו".
מרטינלי כבש צמד שערים בהופעת הבכורה שלו במסגרת אירופית, בניצחון הביתי 0–4 על סטנדרד לייז' הבלגית בליגה האירופית.
בסיבוב הרביעי בגביע הליגה רשם מרטינלי צמד נוסף בתיקו 5–5 עם ליברפול. כתוצאה מכך, מרטינלי רשם שבעה שערים בשבע הופעות בכל המסגרות והפך לשחקן הראשון שכובש ארבע פעמים בארבע הופעות הבכורה שלו מאז איאן רייט. הופעתו של מרטינלי זכתה לשבחים ממאמנה של ליברפול, יורגן קלופ, שהגדיר אותו כ"כישרון המאה".
הופעותיו של מרטינלי הובילו לזכייתו בפרס "שחקן החודש" של ארסנל לחודש אוקטובר, כשקיבל 75% מכלל הקולות שהוענקו כשהוא מקדים את מתאו גנדוזי וניקולס פפה. מרטינלי פתח לראשונה בהרכב הקבוצה בפרמייר ליג תחת המאמן הזמני פרדריק יונגברי ואף כבש שער בניצחון 1–3 על וסטהאם יונייטד. גם במשחקו הראשון תחת המאמן מיקל ארטטה בהופעתו הראשונה כמאמן ראשי, כבש מרטינלי שער בתיקו 1-1 מול שפילד יונייטד.
ב-3 ביולי 2020, חתם מרטינלי על חוזה ארוך טווח בארסנל, עד 2024 עם אופציה לעונה נוספת.
ב-18 באוגוסט 2020, שערו של מרטינלי נגד צ'לסי הוכרז כשער העונה של ארסנל.
עונת 2022/2023 הייתה עונת הפריצה של מרטינלי כשכבש 15 שערי ליגה וסיים את העונה כמלך שערי הקבוצה יחד עם מרטין אודגור. בעונת 2023/2024 חל פיחות במעמדו של מרטינלי ובחלקים גדולים מהעונה הוא עלה כמחליף, ובסך הכל סיים את העונה עם 6 שערים ב-35 הופעות בליגה. אליהם הוסיף 2 שערים ב-6 הופעות בליגת האלופות.
קריירה בינלאומית

מרטינלי נולד בברזיל, והוא ממוצא איטלקי דרך אביו ולכן הוא בעל אזרחות ברזילאית-איטלקית כפולה. ב־20 במאי 2019, מרטינלי נקרא על ידי מאמן נבחרת ברזיל, צ'יצ'ה, להשתתף באימוני ההכנה לקראת קופה אמריקה 2019. בנובמבר 2019, מרטינלי הופיע בנבחרת ברזיל עד גיל 23 בפסטיבל הכדורגל הבינלאומי של יונייטד בספרד. ב-24 במרץ 2022 ערך את הופעתו הבכורה בנבחרת הבוגרת בניצחון 4-0 על צ'ילה במוקדמות מונדיאל 2022.
נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024.
תארים

הגביע האנגלי: 2019/2020
מגן הקהילה: 2020, 2023
PowerPC

| --- | --- |
לוגו המותג מעבד PowerPC ‏601 של IBM
 מידע כללי
 יצרן:  IBM
 השקה:  אוקטובר 1992
מעבד PowerPC תוצרת מוטורולה
PowerPC (ראשי תיבות של Performance Optimization With Enhanced RISC – Performance Computing) היא ארכיטקטורת מעבדים מסוג RISC. מעבדי ארכיטקטורה זו פותחו החל מ-1991 כתוצאה מיוזמה משותפת של אפל, IBM ומוטורולה. במהלך השנים אפל ו-IBM ייצרו מחשבים עם מעבדים מסוג זה, בנוסף שימש המעבד במגוון רחב של מוצרי חומרה אחרים של יצרנים שונים. כולל: קונסולת משחקים, רובר של נאס"א שנחת על המאדים, ומחשבי על מסדרת IBM Blue Gene, שהחזק בהם היה מסוגל לבצע 16 טריליארד פעולות בשנייה, בעזרתם של 8,000 מעבדי PowerPC. חלק מפיתוח המעבד ורכיבים עבורו נעשה בישראל, על ידי חברת "מוטורולה סמיקונדקטור ישראל".
השימוש במעבדי PowerPC בחברת אפל

עבור מחשבי אפל, מעבדי PowerPC היו בשימוש עבור כל מחשבי המקינטוש שיוצרו החל משנת 1994 כחלופה למעבדי המוטורולה שבהם השתמשה אפל קודם לכן.
המעבדים בהם אפל השתמשה הם:
PowerPC G3
PowerPC G4
PowerPC G5
אפל השתמשה במעבדים אלו עד שנת 2005, שבה הכריזה על המעבר למעבדי אינטל, על מנת להפוך את מחשבי המקינטוש לחזקים יותר. מחשבי PowerPC נתמכו בגרסאות המקינטוש עד גרסת Snow Leopard, ששוחררה ב-9 ביוני 2009.
השימוש במעבדי PowerPC בקונסולת משחקים

מספר יצרני קונסולת משחקים השתמשו במעבדי PowerPC, ביניהם:
חברת נינטנדו בקונסולת GameCube, Wii U, Wii
חברת סוני בפלייסטיישן 3
חברת מיקרוסופט ב-Xbox 360, שכלל רכיבים שפותחו במעבדות יבמ ישראל.
הערות שוליים

↑  גבי בשן, יבמ נוטשת את מדיניות הבדלנות, חדשות, 15 באוגוסט 1991
גבי בשן, שנינו מאותו הכפר - נחתם הסכם בין יבמ לאפל, חדשות, 3 באוקטובר 1991
↑  מערכת אתר הידען, ‏יבמ מייצרת מחשבי-על עם טכנולוגיה של משחקי מחשב, באתר "הידען", 14 בנובמבר 2003
↑  מחשב-החלל החדש של נאס"א יתבסס על מעבדי קוד פתוח RISC-V - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏8 בספטמבר 2022
רובר נאס"א על מאדים משתמש במעבד ממחשבי Mac משנת 1998
מערכת אתר הידען, ‏נאס”א תציל את האינטרנט, באתר "הידען", 24 ביוני 2000
↑  מערכת אתר הידען, ‏IBM מככבת ברשימת 500 מחשבי העל המהירים בעולם, באתר "הידען", 22 ביוני 2004
↑  שבב של מוטורולה סמיקונדקטור יאיץ העבודה באינטרנט, באתר גלובס, 29 ביולי 1997
↑  אריק הסלדאהל, פורבס, ‏התפוח לא נופל רחוק מיבמ, באתר גלובס, 15 באוקטובר 2002
↑  יעקב שרגל, ‏אפל משיקה את המחשב המהיר מקינטוש G5 ללא שבבי 3.0 ג'יגהרץ שיבמ לא סיפקה, באתר גלובס, 10 ביוני 2004
↑  עכשיו זה רשמי: עד סוף שנת 2007 אפל עוברת לשבבים של אינטל, באתר גלובס, 7 ביוני 2005
↑  עודד ירון, אפל: Mac OS X Snow Leopard תצא ביום שישי, באתר הארץ, 24 באוגוסט 2009
↑  יעקב שרגל, ‏עוד הישג ליבמ: מייקרוסופט תתקין שבב שלה ב-XBOX, באתר גלובס, 5 בנובמבר 2003
↑  גליה ימיני, ה-360 Xbox של מיקרוסופט כולל רכיבים שפותחו במעבדות יבמ ישראל, באתר הארץ, 31 באוקטובר 2005
עודד חרמוני, הישראלי שמאחורי ה-Xbox 360, באתר הארץ, 13 בינואר 2006
| --- | --- |
בקרת זהויות :  NLI: 987007556205405171  LCCN: sh94000036
וילי מסרשמיט

| --- | --- |

וילי מסרשמיט, 1958
 לידה:  26 ביוני 1898 פרנקפורט, הקיסרות הגרמנית 
 פטירה:  15 בספטמבר 1978 (בגיל 80) מינכן, גרמניה המערבית 
 מקום קבורה:  Hauptfriedhof Bamberg 
 מקום לימודים:  האוניברסיטה הטכנית של מינכן 
 מוסדות:  האוניברסיטה הטכנית של מינכן 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה  מסדר ההצטיינות הבווארי  Ehrenzeichen Pionier der Arbeit  German National Prize for Art and Science  מנהיג כלכלה צבאית 
 
וילהלם אמיל "וילי" מסרשמיט (בגרמנית: Wilhelm Emil "Willy" Messerschmitt; ‏26 ביוני 1898 - 15 בספטמבר 1978) היה מהנדס אווירונאוטיקה, יצרן ומתכנן מטוסים גרמני ובעליה של חברת מסרשמיט. מטוס המסרשמיט Bf 109 בתכנונו היה לעמוד השדרה של הלופטוואפה (חיל האוויר של גרמניה הנאצית במלחמת העולם השנייה) ולאחד הדגמים הנפוצים בעולם.
לקריאה נוספת

Frank Vann, Willy Messerschmitt: First Full Biography of an Aeronautical Genius, Patrick Stephens, 1993
מסרשמיט עם ארהרד מילך (במרכז) ואלברט שפר
יורי פוסטירגאי

| --- | --- |

 לידה:  31 באוגוסט 1988 (בן 36) יקטרינבורג, ברה"מ 
 מידע כללי
 מדינה:  רוסיה 
 משקל:  81 ק"ג 
 גובה:  1.85 מטרים
 ספורט
 ענף ספורט:  קאנו/קיאק, אתלטיקה 
 הישגים
 פרסים והוקרה:  עיטור הידידות (רוסיה) 
 
יורי ויקטורוביץ' פוסטריגאי (ברוסית: Ю́рий Ви́кторович Пострига́й; נולד ב-31 באוגוסט 1988, סברדלובסק) הוא חותר קאנו/קיאק רוסי, המייצג את רוסיה מאז 2006. אלוף אולימפי, אלוף אירופה פעמיים, אלוף העולם פעמיים, זוכה אוניברסיאדת הקיץ בקאזאן, אלוף רוסיה שש-עשרה פעמים. בעל תואר אמן הספורט של רוסיה.
ביוגרפיה

יורי נולד ב-31 באוגוסט 1988 בעיר סברדלובסק (כיום יקטרינבורג). הוא החל לחתור ביוזמת אמו בגיל עשר. בהתחלה חשב על קריירה של כדורגלן, אבל אז קיבל החלטה לעבור לקיאקים: "שם הבריכה - הכל כל כך מעניין, מגוון, ובכדורגל הם רק בועטים בכדור", טען. מאוחר יותר הוא נכנס לבית הספר לספורט של מחוז טבר, בהדרגה תוצאותיו השתפרו. בזכות סדרת הופעות מצליחות, בשנת 2006 הוא נבחר לסגל הנבחרת והתחיל לקחת חלק בתחרויות בינלאומיות מרכזיות, כבר בעונת הבכורה שלו הוא סיים במקום הרביעי באליפות אירופה באתונה בתחרות הקיאקים למרחק של 500 מטר.
באליפות העולם 2009 בקנדה סיים בהליפקס במקום החמישי למרחק 200 מטרים, שנה לאחר מכן סיים במקום השישי באליפות אירופה בטרזון הספרדית, ואילו באליפות העולם בפוזנן הגיע למקום הרביעי, בנוסף, הוא זכה בתואר אלוף רוסיה. בשנת 2011 הוא זכה באליפות אירופה לנוער וזכה במדליית הזהב באליפות אירופה הבוגרת בבלגרד, שם זכה בתחרות 500 מטר. באליפות העולם בסגד, הונגריה הוא זכה במדליית ארד וסיים במקום השלישי בחותרי קיאקים עם מושבים בודדים למרחק חצי קילומטר.
לאחר שחתר בקיאקים למרחק 200 מטר נכלל בתוכנית האולימפית ויורי פוסטריגאי, שכבר היה אלוף פעמיים באליפות הארצית, נבחר להשתתף באולימפיאדת הקיץ 2012 בלונדון. עם שותפו החדש אלכסנדר דיאצ'נקו, הוא החל להתאמן רק באפריל, חודשים ספורים לפני תחילת התחרות, אך לאחר מכן הם הצליחו לסיים ראשונים ובשלב המוקדמות, ובחצי הגמר, ובמרוץ האחרון הגיעו למקום הראשון. בכך הפכו פוסטריגאי ודיאצ'נקו לאלופים האולימפיים הראשונים בתולדות חתירת 200 מטר בדיסציפלינת K-2 והאלופים האולימפיים הראשונים בתולדות רוסיה בענף חתירת הקיאקים.
עונת 2012–2013 התגלתה כלחוצה מאוד. יורי פוסטריגאי ואלכסנדר דיאצ'נקו עלו מספר פעמים לשיאים, כאשר 26 פעמים עם מרווח של יותר ממחצית גוף הסירה הגיעו לקו הסיום לפני כולם. באליפות העולם בדויסבורג קבעו יורי ואלכסנדר שיא עולם עם תוצאה של 31.180 שניות. השיא הקודם נקבע בשנת 2010 על ידי נבחרת צרפת עם 31.550. באותה אליפות הם סיימו במקום השני. בשנת 2015, העונה הקדם-אולימפית התגלתה כלחוצה מאוד. הרבה עבודה נעשתה על הטעויות לאחר הופעה לא מוצלחת בגביע העולם 2014 במוסקבה.
באליפות העולם במירוץ האחרון אירע אירוע מוזר, הוכרז על התחלת המרוץ לאחר שעברו את המרחק. העובדה הייתה שהבריטים עשו את המהלך לפני השאר, השופט לחץ על כפתור התראת תחילת התחרות והצליל לא עבד, כולם היו כל כך מרוכזים במאבק שהם לא שמעו את קול ההתחלה. אחרי 40 דקות, כל הסירות חזרו לנקודת ההתחלה והקבוצה מרוסיה עלתה למקום השני, כשהיא נתנה לקבוצה ההונגרית להתקדם. הפיגור היה 0.034 שניות.
בשנת 2017 יורי נבחר לתפקיד בוועדת הספורטאים של הפדרציה הבינלאומית לחתירה. הוא מייצג, מפקח ומגן על האינטרסים של הפדרציה הרוסית בענף החתירה. לאחר הפסקה של שנתיים וחצי הצמד פוסטריגאי-דיאצ'נקו התאחד שוב. השניים זכו באליפויות העולם ב-2019 בהונגריה במרחק של 200 מטר.
חיים אישיים

בנוסף לספורט, יורי סיים את לימודיו באוניברסיטה למימון ומשפט במוסקבה, ובעל תואר שני באקדמיה הממלכתית לתרבות גופנית במוסקבה. אשתו - אנסטסיה, היא מייסדת בית הספר לאמנות פופולרית @op_pop_art, ממנה נולד לו בן - מיכאיל (יליד 2013) ובת סופיה (ילידת 2018). אנסטסיה היא פרוטסטנטית.
הערות שוליים

↑  Александр Служаков. (2012-08-11). "Старались не вешать медаль заранее". Газета.ru. נבדק ב-2012-08-12.
↑  Слава Маламуд. (2012-08-11). "Гребут. Крепчают. Побеждают". ספורט אקספרס. אורכב מ-המקור ב-2012-10-31. נבדק ב-2012-08-12.
↑  Игорь Емельянов. (2012-08-11). "Нас сегодня словно ангелы несли!". סובייטסקי ספורט. אורכב מ-המקור ב-2012-10-02. נבדק ב-2012-08-12.
↑  Виталий Суворов. (2012-10-16). "Юрий Постригай: «Золото Олимпиады? Это сделал Бог, и я прославляю его имя»". Sports.ru. נבדק ב-2012-10-16.תבנית:Недоступная ссылка
↑  СОСНОВСКИХ Виктория (2012-10-26). "ЮРИЙ ПОСТРИГАЙ: ОЛИМПИЙСКОЕ ЗОЛОТО – С БОГОМ ПОПОЛАМ" (ברוסית). Богородская газета. נבדק ב-2014-08-19.
צביקה כהן

צבי כלפו (צביקה) כהן (נולד ב-1961 או 1960) הוא פוליטיקאי ישראלי, איש מפלגת ש"ס, המשמש סגן וממלא מקום ראש עיריית ירושלים. בעבר שימש במגוון תפקידים בשלטון המקומי, היה ממלא מקום ראש עיריית טבריה, ראש המועצה המקומית וראש העירייה הראשון של אלעד וראש המועצות המקומיות התעשייתיות רמת חובב ומגדל תפן.
ביוגרפיה

כהן למד ישיבת מעלות התורה. כהן שימש כחבר מועצת העירייה טבריה. בין השנים 1989–1998 שימש כסגן ומ"מ ראש עיריית טבריה יוסי פרץ. לאחר מכן היה חבר מועצת העיר טבריה למשך שנים נוספות. כהן כיהן כמשנה למנכ"ל הרשות לפיתוח הגליל.
ב-22 במאי 2002 מונה כהן לראש מועצת רמת חובב כמינוי של שר הפנים אלי ישי; תפקיד בו החזיק עד 2003. בספטמבר 2004 נבחר לראשות המועצה המקומית אלעד מטעם ש"ס, כשהוא גובר על ראש המועצה הקודם צוריאל קריספל. בנובמבר 2006 הוכרזה אלעד כעיר. לקראת הבחירות באלעד ב־2008 בחרה ש"ס להריץ את יצחק עידן לראשות העירייה במקום כהן.
ב-4 בספטמבר 2011 מונה כהן לראש המועצה האזורית התעשייתית מגדל תפן, תפקיד בו החזיק עד 2013.
בשנת 2013 נבחר לכהן כחבר מועצת העיר ירושלים. במאי 2014, עם השעייתו של אליעזר שמחיוף (בשל הרשעה בפרשת הולילנד), מונה כהן במקומו כראש סיעת ש"ס בעיריית ירושלים כמו כן כהן הוא סגן ראש העירייה ומחזיק תיק מנח"ח (מינהל החינוך החרדי). בבחירות 2018 לעיריית ירושלים הוצב כהן בראש רשימת ש"ס למועצת העיר. לאחר הבחירות החל לשמש כסגן ומ"מ ראש העיר, מחזיק תיק הכספים ואחראי על המינהלים הקהילתיים החרדים. גם בבחירות 2023, שנדחו בהמשך ל-2024, הוצב בראשות רשימת ש"ס למועצה.
כהן נשוי ואב ל-13 ילדים.
הערות שוליים

↑  יעקב גרודקה, תל השומר: דרעי וליצמן ביקרו את צביקה כהן, באתר בחדרי חרדים, 8 באוקטובר 2016: "... שמו המלא לתפילה: צבי כלפו בן איווט"
↑  חנני ברייטקופף, ‏המכתב שנגנז וההסכם שהופר | המקורב חושף: זה מה שעומד מאחורי מכתבו של הגר"ד לנדו, באתר כיכר השבת, 15 בספטמבר 2023
1 2  תמר נהרי‏, יו"ר מועצת רמת חובב - תושב טבריה, באתר וואלה, 28 במאי 2002
↑  אביטל להב, בניגוד לחוק: 59 ראשי רשויות לא מפרטים נכסיהם, באתר ynet, 14 ביולי 2013
↑  טקס החלפת ראשי המועצה, אתר המועצה
↑  ש"ס תמנה שני נציגים חדשים בעיריית ירושלים, ישי כהן, כיכר השבת, 2017
↑  ישי כהן, ‏דרעי הכריע: צביקה כהן ימשיך לקדנציה נוספת בירושלים, באתר כיכר השבת, 28 במאי 2018
ערך זה הוא קצרמרבנושא אישים. אתם מוזמנים לתרום לוויקיפדיה ו.
אריה מכנס

אריה מכנס (1921 - 22 במאי 2008) היה כדורגלן ישראלי ששיחק כרץ ימני במכבי הרצליה ובמכבי נתניה. אריה הוא בנו של יצחק מכנס, ממייסדי רמת גן והרצליה ואביהם של עודד וגד מכנס.
קריירה כשחקן

מכנס החל את הקריירה כשחקן בקבוצת מכבי הרצליה. בשנת 1941 עבר לקבוצת מכבי נתניה לאחר שמנהל הקבוצה, אליהו טרבלוס, אסף מהאוהדים סכום של 28 גרוש לצורך הבאתו לקבוצה. בעונת 1941/1942 שיחקה הקבוצה בליגת המשנה, ומכנס היה שותף לזכייתה באליפות המחוז ולעלייה לליגה הבכירה.
בשנת 1947 היה מעורב באירוע משעשע, כאשר במשחק נגד ראשון לציון במצב של 2–2 בעט בעיטה חזקה בכדור. כתוצאה מהבעיטה התפוצץ הכדור והשופט נאלץ להפסיק את המשחק. בשנת 1948, לאחר שמאמן הקבוצה ברוך פוייר וארבעה משחקני הקבוצה נהרגו בקרב לטרון, מונה מכנס לקפטן הקבוצה.
בשנת 1954 היה שותף להעפלה ההיסטורית לגמר גביע המדינה בו הפסידה 0–4 למכבי תל אביב.
בשנת 1956 פרש מכנס ממשחק פעיל. באותה שנה נולדו שני בניו עודד וגד, שהיו מכוכבי מכבי נתניה בשנות השבעים. לאחר הפרישה שימש במשך שנים רבות כמאמן קבוצת הנערים במועדון.
אריה מכנס נפטר ב-22 במאי 2008 בגיל 87, והובא למנוחות בבית העלמין שיכון ותיקים בנתניה .
הערות שוליים

↑  אנשי המועדון - אריה מכנס ז"ל, באתר מכבי נתניה
↑  אשר גולדברג, זיכרון צילומי, באתר הארץ, 7 באפריל 2002
אצטדיון לה קרטוחה

| --- | --- |

 מיקום:  ספרד סביליה, אנדלוסיה, ספרד
 קואורדינטות:  37°25′02″N 6°00′16″W﻿ / ﻿37.417236°N 6.004564°W﻿ / 37.417236; -6.004564
 אבן יסוד:  1997
 תקופת הפעילות:  1999–הווה (כ־26 שנים)
 עלות הבנייה:  120 מיליון אירו
 בעלים:  אנדלוסיה 
 מפעיל:  Sociedad Estadio Olímpico de Sevilla
 משטח:  דשא
 אדריכל:  קרוס אי אורטיס 
 מושבים:  60,000
 ממדי משטח:  105 × 68 מטר
 estadiocartuja.es
 he
 
האצטדיון האולימפי בסביליה (בספרדית: Estadio Olímpico de Sevilla) הוא אצטדיון רב תכליתי הנמצא בסביליה, ספרד. האצטדיון, בעל 60,000 מושבים, דבר ההופך אותו לאצטדיון השישי בגודלו בספרד, נחנך במסגרת אליפות העולם באתלטיקה שהתקיימה בשנת 1999. בשנת 2003 התקיים באצטדיון משחק גמר גביע אופ"א בו גברה פורטו על סלטיק בתוצאה 3-2.
האצטדיון נכלל בהצעה שהגישה סביליה לאירוח המשחקים האולימפיים בשנת 2004 ו-2008. לאחר שלא זכתה באירוח נותר האצטדיון לא בשימוש שכן קבוצות הכדורגל העירוניות סביליה וריאל בטיס העדיפו להמשיך ולשחק באצטדיוניהן הביתיים.
נבחרת ספרד קיימה באצטדיון מספר משחקים, כאשר האחרון שבהם התקיים באוקטובר 2023, אז אירחה את נבחרת סקוטלנד במסגרת מוקדמות יורו 2024.
האצטדיון הוא אחד מ-11 האצטדיונים שנבחרו לארח את טורניר יורו 2020, האצטדיון אירח את שלושת משחקי נבחרת ספרד בשלב הבתים ואת משחק שמינית הגמר בין פורטוגל לבלגיה.
האצטדיון אירח את גמר גביע דייוויס ב2004 ו2011, וגמר גביע גביע בילי ג'ין קינג 2023.
בעלות

האצטדיון מנוהל על ידי "חברת האצטדיון האולימפי של סביליה" (Sociedad Estadio Olímpico de Sevilla) הנמצאת בבעלות הקהיליה האוטונומית בסביליה (40%), ממשלת ספרד (25%), עיריית סביליה (19%), מחוז אנדלוסיה (13%). 3% הנותרים מתחלקים בין שתי קבוצות הכדורגל העירוניות.
אירועי תרבות

ב-9 באוקטובר 1999 הופיע באצטדיון לואיס מיגל מול קהל של 35,000 צופים.
ב-16 בספטמבר 2008 הופיעה באצטדיון מדונה מול קהל של 47,712 צופים כחלק ממסע ההופעות Sticky & Sweet Tour.
ב-30 בספטמבר 2010 הופיעה באצטדיון להקת U2 מול קהל של 76,159 צופים כחלק ממסע ההופעות 360°.
רצי נחלים

| רצי נחלים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
משפחה:: רצי נחלים
שם מדעי
 Veliidae

רצי נחלים (שם מדעי: Veliidae) היא משפחה של חרקים טורפים בתת-סדרת הפשפשים. הנוהגים לחפש טרף בקבוצות על פני המים. מבחינה חיצונית הם דומים לרצי מים אך גופם קטן יותר בין 1.5 ל 6 מילמטר והחזה רחב באופן ניכר מראשם. ניתן למצוא אותם בבריכות, ליד חופי אגמים ובנהרות ברחבי העולם. מינים מסוימים יכולים להימצא גם על צמחים ליד מים, במי מלח או בבוץ.
מחזור החיים

כמו כל הפשפים, רצי המים בעלי גלגול חסר. לאחר השלב הביצה הנימפה משילה את עורה ארבע או חמש פעמים לפני שלה הבוגר.  גם המבוגרים וגם הנימפות חיים יחד בשיתוף פעולה, בקהילות רופפות ולעיתים קרובות ניתן למצוא אותם בקבוצות גדולות. ביצים מוטלות בדרך כלל מתחת למים, מחוברות לקרקעית הנחל, לסלעים או לחומר צמחי ומוחזקים יחד על ידי חומר ג'לטיני. ברוב המינים הנקבות מטילות פחות מ-30 ביצים. נימפות דומות מאוד לבוגרים, אך בעלי פרק אחד בפיסת הרגל האמצעיות והאחוריות בניגוד לשני פרקים אצל הבוגרים. חלק מהמינים חובבים זרימת מים מהירה אך רובם מעדיפים מים רגועים יותר.
תפוצה

רצי נחילים היא המשפחה הגדולה ביותר בקרב Gerromorpha ויש לה כמעט 1000 מינים ב-60 סוגים שונים.  תפוצת המינים בעולם מצביעה על שני מוקדי מוצא: אחד באזור הודו-מלאיה ואחר על חופי הים הקריבי.  המרחק הגאוגרפי בין נקודות אלו נובע כנראה מסחף יבשתי. וכיום הם נוכחים בכל היבשות (למעט אנטארקטיקה).
תיאור

רצי נחלים בעלי גוף סגלגל עד מוארך מכוסה בשערות הידרופוביות. הכנפיים מופיעות בכמה רמות התפתחות מכנפיים מפותחות לגמרי, כנפיים מנוונות ועד חסרי כנפיים. המחושים בעלי ארבע פרקים ארוכים הבולטים מהראש ונראים בקלות. העיניים בדרך כלל גדולות והראש חסר עיניות.  ניתן להבדיל בין זכרים ונקבות על ידי השוק הקדמי. לזכרים יש שוקיים קטנים יותר עם שערות אחיזה דמויות מסרק, בניגוד לרגל הנקבה הפשוטה והגדולה יותר.  רצי נחלים דומים מאוד לרצי מים. אך הם נבדלים מהם באופן מובהק על ידי צורת איברי המין הפנימיים. בדרך כלל מראה חיצוני כללי כגון חזה רחב יותר ורגליים קצרות יותר מספיק כדי להבדיל בין המשפחות.
רצי נחלים והאדם

מינים אחרים מהסוג Microvelia יכולים לשמש בהדברה ביולוגית למשל M. pulchella משמש להדברת זחלי יתושים ומינים אחרים בסוג להדברת נימפות עפרוניתיים המזיקות לאורז.
הערות שוליים

↑  אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון, 1983, עמ' 123
↑  Cheng, Lanna; Fernando, C. H. (1971). "Canadian Science Publishing". Canadian Journal of Zoology. 49 (4): 435–442. doi:10.1139/z71-067.
↑  Henry, Thomas J. (2009), "Biodiversity of Heteroptera", Insect Biodiversity, Wiley-Blackwell, pp. 223–263, doi:10.1002/9781444308211.ch10, ISBN 9781444308211
↑  "Biodiversity of Heteroptera". ResearchGate (באנגלית). נבדק ב-2018-12-11.
↑  "Water-striders (Hemiptera: Gerridae, Veliidae, etc.)" (PDF). escholarship.org. נבדק ב-2018-12-11.
↑  Herson, John (2015-05-01), "Labouring families in the Famine's aftermath, 1852 onwards", Divergent paths, Manchester University Press: 133–165, doi:10.7228/manchester/9780719090639.003.0006, ISBN 9780719090639
↑  Moreira, F.F.F.; Nessimian, J.L.; Rúdio, J.A.; Salles, F.F. (2010). "New species and new records of Veliidae from Espírito Santo State and adjacent Minas Gerais State, Brazil, with notes on nomenclature (Insecta: Heteroptera: Gerromorpha)". Journal of Natural History. 44 (45–46): 2761–2801. doi:10.1080/00222933.2010.512423.
↑  Schuh, Randall T.; Slater, James A. (1995). True Bugs of the World (Hemiptera: Heteroptera). Classification and Natural History. Ithaca, New York: Cornell University Press. ISBN 0-8014-2066-0.
| --- | --- |
בקרת זהויות :  NLI: 987007536555005171